SFLEX พุ่ง 6% นิวไฮรอบ 9 เดือน เก็งฯ ไตรมาส 1 กำไรโตเด่น
SFLEX พุ่ง 6% นิวไฮรอบ 9 เดือน เก็งฯ ไตรมาส 1 กำไรโตเด่น ล่าสุดอยู่ที่ 6.65 บาท บวก 0.40 บาท หรือ 6.40% มูลค่าซื้อขาย 248.04 ล้านบาท
SFLEX พุ่ง 6% นิวไฮรอบ 9 เดือน เก็งฯ ไตรมาส 1 กำไรโตเด่น ล่าสุดอยู่ที่ 6.65 บาท บวก 0.40 บาท หรือ 6.40% มูลค่าซื้อขาย 248.04 ล้านบาท
5 พ.ค. 2564

ผู้สื่อข่าวรายงานว่า ราคาหุ้น บริษัท สตาร์เฟล็กซ์ จำกัด (มหาชน) หรือ SFLEX ล่าสุด ณ เวลา 11.56 น. อยู่ที่ 6.65 บาท บวก 0.40 บาท หรือ 6.40% สูงสุดที่ 6.85 บาท ต่ำสุดที่ 6.25 บาท ด้วยมูลค่าซื้อขาย 248.04 ล้านบาท

ทั้งนี้ ราคาหุ้น SFLEX ปรับตัวขึ้นสูงสุดในรอบ 9 เดือน นับตั้งแต่ราคาหุ้นอยู่ที่ระดับ 7.15 บาท เมื่อวันที่ 29 ก.ค.2563 คาดนักลงทุนเก็งกำไร หลังมีการคาดการณ์แนวโน้มผลการดำเนินงานไตรมาส 1/64 จะเติบโตขึ้นอย่างโดดเด่น
โดย บล.ฟินันเซีย ไซรัส ระบุในบทวิเคราะห์ (12 เม.ย.) คาดกำไร SFLEX ไตรมาส 1/64 โตต่อเนื่อง 2.3% เมื่อเทียบจากไตรมาสก่อน และเติบโต 18.4% เมื่อเทียบจากปีก่อน เป็น 41.2 ล้านบาท จากรายได้ที่ทำสถิติสูงสุด ตามความต้องการของตลาดบรรจุภัณฑ์แบบอ่อน และการขยายตลาดใหม่ กำไรดังกล่าวคิดเป็น 22.2% ของกำไรทั้งปี ที่คาด 185.6 ล้านบาท เติบโต 29.9% เมื่อเทียบจากปีก่อน บริษัทกำลังขยายกำลังการผลิตเพิ่มขึ้น 30% เพื่อรองรับคำสั่งซื้อที่เพิ่มขึ้นในบรรจุภัณฑ์แบบ Premium และกลุ่มการแพทย์ ซึ่งมีมาร์จิ้นสูง คาดเริ่มผลิตเชิงพาณิชย์ได้ในปี 2566 จึงปรับเพิ่มกำไรปี 2565-2566 ขึ้น 5-16% ทำให้การเติบโตเฉลี่ย 3 ปี ข้างหน้า (ปี 2564-2566) เป็น 19.5% เติบโตเฉลี่ยต่อปี (CAGR) ปรับราคาเป้าหมายขึ้นเป็น 8 บาท ยังคงแนะนำ “ซื้อ”